《故园脩竹日在目中家人来都下问以诗五首 其二》
明代·孙承恩

园中竹影常嫌薄，水北曾教添植之。莫为速成移本杂，只愁过臈误栽时。

畬田须计栖牛室，禄赐堪为结屋赀。乞得圣恩许归去，衰慵应慰素心期。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。